เป็นคนชอบทานบิงซู ร้านนี้ยังไม่เคยลองสักที พอจบของคาว เลยตรงดิ่งมาลองร้านนี้เลยค่ะ
 
บรรยากาศของร้านดูเหมือนเกาหลี มีโซนหิมะตกให้ถ่ายรูปสวยๆด้วย
 
เมนูที่นี่จะมีอยู่ขนาดเดียวเป็นไซส์ใหญ่ ไม่เหมาะมานั่งทานคนเดียว มากันหลายๆคนน่าจะดีกว่าค่ะ
 
- Cheese Mango Bingsoo 280 บาท เป็นน้ำแข็งใสรสนม โปะรอบๆด้วยมะม่วงสุก ชีส และอัลมอนต์ ด้านบนมีไอศกรีมรสวนิลา และราดซอสมะม่วงตบท้ายค่ะ
 
#เนื้อมะม่วง หวานหอมดี แต่หั่นมาได้ไม่สวยงามเลยค่ะ ชิ้นไม่เท่ากันบางชิ้นสี่เหลี่ยม บางชิ้นสามเหลี่ยม บางชิ้นเศษเลย สงสัยคนทำจะอยู่ในอารมณ์ศิลป์ >.<
#ชีส เข้มข้นหนักมาก ทานไปเรื่อยๆ เริ่มไม่ไหว หนักไปนิดค่ะ รสชาติเด่นกว่าน้ำแข็งใสเกินไปทำให้ทานรวมๆกันแล้วไม่ค่อยเข้ากันค่ะ
#น้ำแข็งใส รสนมหอมหวานใช้ได้
#ไอศกรีมวนิลา รสชาติกลางๆทั่วไป
#ซอสมะม่วง อมเปรี้ยวหวาน พอใช้ได้ แต่ทานเรื่อยๆก็ดูสังเคราะห์ไปนิดค่ะ
 
- Milk Choco Lover Bingsoo 280 บาท เป็นน้ำแข็งใสสีขาวโรยผงช็อคโกแลต โปะรอบๆด้วยบราวนี่ ด้านบนมีวิปครีม โรย M&M และถั่ว ราดซอสช็อคโกแลตตบท้าย
 
#น้ำแข็งใสรสนม ออกจืดๆ ไม่อร่อยเลยค่ะ ต้องเติมนมข้นเพิ่มความหวานหน่อย
#ไอศกรีมช็อคโกแลต ซ่อนอยู่ในน้ำแข็งใสค่ะ เนื้อออกมูสนุ่มๆเหนียวๆ รสชาติหวานเข้มข้นดี คนๆทานรวมกับน้ำแข็งใสทำให้รสชาติน้ำแข็งใสหวานขึ้นดีค่ะ
#บราวนี่ เนื้อออกแห้งไปหน่อย รสชาติออกหวาน ไม่โดนใจค่ะ
#วิปครีม มันๆหวานนิดๆ ไม่นุ่มฟูออกหนักๆหน่อย เหมือนทานครีมเค้กมากกว่าค่ะ
 
ร้านนี้มีน้ำเปล่าบริการฟรี และนมข้น น้ำเชื่อม เติมไม่อั้นค่ะ
 
นอกจากบิงซู ที่ร้านยังมี โทสต์อินจอลมี ไอศกรีมอินจอลมี ช็อคลาวา และเครื่องดื่มบริการด้วยค่ะ